# Pään alueen sekä pään ja kaulan verisuonten magneettitutkimus

Yleensä kuvauskohteena ovat aivot. Kuvaus voidaan myös kohdentaa esimerkiksi sellaan, silmäkuoppiin, nenän sivuonteloihin, korvan sisäisiin rakenteisiin tai aivo- ja kaulaverisuoniin. Röntgensäteilyä ja jodivarjoainetta ei käytetä. Tehosteainetta (gadolinium) voidaan tarvita.

**Ajan varaaminen ja yhteystiedot**

Tutkimus varataan Oberonilta:

|  |  |  |  |
| --- | --- | --- | --- |
| **OBERON** | **RESURSSI** | **TUTKIMUSPAIKKA** | **HUOMIOITAVAA** |
| Z3375 G kuvantaminen | RMR3T | G-talo, R-kerros |  |
|  | VIDA3T | G-talo, R-kerros |  |
|  | RMRI7 | G-talo, R-kerros |  |
| Z3376 B kuvantaminen | B0 T70 (BSola) | B-talo, 0-kerros |  |
|  | B0 T71 (BVida) | B-talo, 0-kerros |  |
| Z3378 Oulaskankaan röntgen | MRIRAS | Raahen sairaalan röntgen S1 | Varmista, että ajanvarauskirjeessä on oikea paikka |
| Z3378 Oulaskankaan röntgen | MRIOAS | Oulaskankaan röntgen, A-ovi 1.kerros | Varmista, että ajan-varauskirjeessä on oikea paikka |

Katso ohje: [Magneettikuvausaikojen varaaminen.](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7b54857a8b-dc33-4ad1-a0a0-d12b8cc23b58%7d&action=default)

Tiedustelut: ma-to klo 7.30–15.30, pe 7.30–15 puh. 040 5811 728, 083152113

## Indikaatiot/kontraindikaatiot ja riskit

Indikaatiot: Useita indikaatioita. ks. magneettikuvausaikojen varaaminen

Kontraindikaatiot: Potilaassa olevat ei-magneettiyhteensopivat vierasesineet. ks. [ohje](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7bFD86FDBF-E90A-4A44-AF24-19677B1C2026%7d&file=Vierasesineiden%20huomioiminen%20magneettitutkimuksessa%20oys%20kuv%20til.docx&action=default&DefaultItemOpen=1)

.

Riskit: Tehosteaineen (gadolinium) käyttöön liittyvät riskit: haittavaikutukset ovat yleensä lieviä tai kohtalaisia ja luonteeltaan ohimeneviä. Yleisimmin esiintyviä reaktioita ovat kuumotus, kylmän tunne ja/tai kipu injektiokohdassa. Vakavat haittavaikutukset kuten anafylaktinen reaktio ovat melko harvinaisia.

Magneettivarjoaineiden munuaistoksisuus on vähäinen, eikä nykyisin käytössä olevilla merkkiaineilla (kuten Dotarem) ole todettu nefrogeenista systeemistä fibroosia. Toistuvia annoksia lyhyen ajan sisällä tulee kuitenkin välttää.

Kanylointiin liittyvä riski: varjoaineen joutuminen pehmytkudokseen ei aiheuta vakavaa haittaa pienen määrän (max 15 ml) vuoksi

Potilaassa olevan tuntemattoman vierasesineen aiheuttama haitta.

Magneettikuvaus saattaa nostaa kehon lämpötilaa enimmillään noin 1o C. Jos potilaalla on kuumetta yli 38 oC, kuumetta yritetään alentaa lääkityksellä. Jos kuume ei laske, radiologi ja lähettävä lääkäri päättävät tutkimuksesta tapauskohtaisesti

## Esivalmistelut

Hemodialyysissa oleville potilaille tehdään dialyysi vuorokauden sisällä merkkiainetehosteisen magneettikuvauksen jälkeen. Asiasta on sovittava munuaisosaston kanssa.

Peritoneaalidialyysipotilaiden hoito ei muutu tehosteaineen annon jälkeen.

Rutiininomaista munuaisfunktion mittaamista ei tarvita ennen magneettikuvausta

Lääkelaastarit ja glukoosimittarit poistetaan magneettiosastolla, joten uutta ei kannata vaihtaa ennen kuvausta.

Levoton potilas on lääkittävä. Ehdoton liikkumattomuus tutkimuksen aikana on välttämätön.

## Toimenpiteen kulku

Potilas riisuu ennen tutkimushuoneeseen menoa metallia sisältävät vaatteet sekä korut ja lävistykset. Laskimoon laitetaan tarvittaessa iv-kanyyli.

Tutkimuksen ajan potilas makaa kuvauspöydällä selällään, joko jalat tai pää edellä molemmista päistään avoimessa tunnelissa Ø 70 cm, rekassa Ø 70 cm. Tutkittava kohta on keskellä tunnelia.

Pään ympärillä on kypärämallinen radiotaajuuslähetin (kela). Pää voidaan kuvata joko ilman tehosteainetta tai tehosteaineella. Pään valtimot kuvataan ilman tehosteainetta. Pään laskimot voidaan kuvata vielä erikseen tehosteaineella tai ilman. Kaulasuonet kuvataan yleensä tehosteaineella.

Kuvauslaite aiheuttaa voimakasta ääntä (noin 80–100 dB), joten potilaalle laitetaan kuulosuojaimet. Tutkimus kestää yleensä noin 20–60 minuuttia.

## Jälkihoito ja seuranta

Ei vaadi jälkiseurantaa.

**Vastausten kuulemisen lääkäriaikaa ei mielellään kuvauspäivälle (poikkeuksena pitkänmatkalaiset). Vastaanottopäivä merkitään NeaRis-pyyntöön.**